ddrg/super_eurlex huggingface dataset:
ΚΑΝΟΝΙΣΜΟΣ αριθ. 423/67/ΕΟΚ, 6/67/ΕΥΡΑΤΟΜ ΤΟΥ ΣΥΜΒΟΥΛΙΟΥ της 25ης Ιουλίου 1967 περί καθορισμού του καθεστώτος χρηματικών απολαβών των μελών των Επιτροπών της ΕΟΚ και της ΕΚΑΕ καθώς και της Ανωτάτης Αρχής το οποία δεν διορίσθηκαν μέλη της ενιαίας Επιτροπής των Ευρωπαϊκών Κοινοτήτων

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως ενός ενιαίου Συμβουλίου και μιας ενιαίας Επιτροπής των Ευρωπαϊκών Κοινοτήτων (1), και ιδίως το άρθρο 34,

(1) ΕΕ αριθ.152 της 13.7.1967, σ.2.

Εκτιμώντας:

ότι εναπόκειται στο Συμβούλιο να καθορίσει το καθεστώς χρηματικών απολαβών των παλαιών μελών της Ανωτάτης Αρχής και των Επιτροπών της Ευρωπαϊκής Οικονομικής Κοινότητος και της Ευρωπαϊκής Κοινότητος Ατομικής Ενεργείας τα οποία, αφού έληξαν τα καθήκοντά τους, δεν διορίσθηκαν μέλη της Επιτροπής,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

ρθρο 1

Τα πρώην μέλη της Ανωτάτης Αρχής και των Ευρωπαϊκών Επιτροπών της Ευρωπαϊκής Οικονομικής Κοινότητος και της Ευρωπαϊκής Κοινότητος Ατομικής Ενεργείας το οποία, αφού έληξαν τα καθήκοντά τους δυνάμει του άρθρου 32 της συνθήκης περί συστάσεως του ενιαίου Συμβουλίου και της ενιαίας Επιτροπής των Ευρωπαϊκών Κοινοτήτων, δεν διορίσθηκαν μέλη της ενιαίας Επιτροπής, δικαιούνται, από την 1η Αυγούστου 1967 και μέχρι την 31η Δεκεμβρίου 1967, καταβολής του βασικού μισθού των οικογενειακών επιδομάτων και της αποζημιώσεως κατοικίας που προβλέπονται στα άρθρα 2, 3 και 4 παράγραφος 1 του κανονισμού αριθ. 422/67/ ΕΟΚ, 5/67/Ευρατόμ του Συμβουλίου της 25ης Ιουλίου 1967 (2).

(2) Βλ.ΕΕ αριθ. 187 της 8.8.1967,σ.1.

Εάν κατά τη διάρκεια αυτής της περιόδου ο ενδιαφερόμενος ασκεί νέα καθήκοντα, οι ακαθάριστες μηνιαίες αποδοχές, δηλαδή πριν από την αφαίρεση των φόρων, που εισπράττει στα νέα καθήκοντά του προκύπτει μετά την αφαίρεση της καταβολής που προβλέπεται ανωτέρω.

Οι διατάξεις του άρθρου 7 παράγραφος 3 δεύτερη φράση και παράγραφος 4 του κανονισμού αριθ. 422/67/ΕΟΚ, 5/67/Ευρατόμ του Συμβουλίου της 25ης Ιουλίου 1967 εφαρμόζονται κατ’αναλογία.

ρθρο 2

Οι διατάξεις των άρθρων 5,11,12,13,15,17,18,19 και 21 του κανονισμού αριθ.422/67/ΕΟΚ, 5/67/Ευρατόμ εφαρμόζονται στα πρώην μέλη της Ανωτάτης Αρχής και των Επιτροπών της Ευρωπαϊκής Οικονομικής Κοινότητος και της Ευρωπαϊκής Κοινότητος Ατομικής Ενεργείας τα οποία αναφέρονται στο άρθρο 1. Οι διατάξεις των άρθρων 7,8 και 9 του κανονισμού αυτού εφαρμόζονται επ’αυτών από της 1ης Ιανουαρίου 1968 και οι διατάξεις του άρθρου 14 αυτού εφαρμόζονται κατ’αναλογία, κατά την περίοδο από της 6ης Ιουλίου 1967 έως την 31 Δεκεμβρίου 1967.

Η περίοδος κατά την οποία πραγματοποιήθηκε η καταβολή που προβλέπεται στο άρθρο 1 λαμβάνεται υπόψη για τον υπολογισμό της μεταβατικής αποζημιώσεως και του συνταξιοδοτικού δικαιώματος.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.

Έγινε στίς Βρυξέλλες, στις 25 Ιουλίου 1967.

Για το Συμβούλιο

Ο Πρόεδρος

Fr.NEEF
ΚΑΝΟΝΙΣΜΟΣ αριθ. 767/67/ΕΟΚ ΤΟΥ ΣΥΜΒΟΥΛΙΟΥ της 26ης Οκτωβρίου 1967 περί τροποποιήσεως του κανονισμού (ΕΟΚ) αριθ. 142/67 περί επιστροφών κατά την εξαγωγή κραμβοσπόρων, γογγυλοσπόρων και ηλιανθοσπόρων

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος,

τον κανονισμό (ΕΟΚ) αριθ. 136/66 του Συμβουλίου της 22ας Σεπτεμβρίου 1966, περί δημιουργίας κοινής οργανώσεως αγοράς στον τομέα των λιπαρών ουσιών(1) και ιδίως το άρθρο 28,

τον κανονισμό (ΕΟΚ) αριθ. 162/66 του Συμβουλίου της 27ης Οκτωβρίου 1966, περί συναλλαγών λιπαρών ουσιών μεταξύ της Κοινότητος και της Ελλάδος(2) και ιδίως το άρθρο 8,

την πρόταση της Επιτροπής,

Εκτιμώντας:

ότι λαμβανομένων υπόψη των εμπορικών συνηθειών στην παγκόσμια αγορά, το άρθρο 4 παράγραφος 2 του κανονισμού αριθ. 142/67/ΕΟΚ του Συμβουλίου, της 21ης Ιουνίου 1967, περί επιστροφών κατά την εξαγωγή των κραμβοσπόρων, γογγυλοσπόρων και ηλιανθοσπόρων(3), προβλέπει τη δυνατότητα προκαθορισμού της επιστροφής για εξαγωγή που πρόκειται να πραγματοποιηθεί κατά τη διάρκεια περιόδου δύο μηνών από της υποβολής της αιτήσεως-

ότι σε ορισμένες τρίτες χώρες οι όροι αγοράς είναι ειδικοί σε σχέση με τις διεθνείς συνήθειες- ότι οι εξαγωγές προς τις χώρες αυτές προσκρούουν σε σοβαρές δυσκολίες λόγω της διάρκειας εκτελέσεως των συμβάσεων- ότι πρέπει, ως εκ τούτου, να προβλεφθεί για τις εξαγωγές αυτές η δυνατότης προκαθορισμού της επιστροφής για περίοδο μεγαλύτερη της αναφερομένης στο άρθρο 4 παράγραφος 2 του προαναφερθέντος κανονισμού,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το κείμενο του άρθρου 4 του κανονισμού αριθ. 142/67/ΕΟΚ αντικαθίσταται από το ακόλουθο κείμενο:

"1. Το ποσό της επιστροφής που εφαρμόζεται είναι το ισχύον κατά την ημέρα της εξαγωγής.

2. Πάντως, μετά από αίτηση του ενδιαφερομένου, η επιστροφή που εφαρμόζεται την ημέρα της υποβολής αυτής της αιτήσεως, προσαρμοσθείσα ανάλογα με την ενδεικτική τιμή που ισχύει κατά τη στιγμή της εξαγωγής, εφαρμόζεται σε συναλλαγή που πρόκειται να πραγματοποιηθεί στο Κράτος μέλος όπου η αίτηση έχει υποβληθεί κατά τη διάρκεια περιόδου που εκπνέει στο τέλος του δεύτερου μήνα, από της υποβολής της αιτήσεως. Όταν οι όροι της αγοράς στη χώρα προορισμού καθιστούν τούτο απαραίτητο, η περίοδος αυτή δύναται να παραταθεί για τις εν λόγω εξαγωγές μέχρι το τέλος του έκτου μήνα από της υποβολής της αιτήσεως.

3. Στις περιπτώσεις που αναφέρονται στην παράγραφο 2, η αίτηση πρέπει να συνδυάζεται με την παροχή ασφαλείας που, εκτός της περιπτώσεως ανωτέρας βίας, καταπίπτει εν όλω ή εν μέρει αν η συναλλαγή δεν πραγματοποιηθεί εντός της προθεσμίας που προκαθορίσθηκε."

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαΐκών Κοινοτήτων.

Ο παρών κανονισμός είναι δεσμευτικός ως προς όλα του τα μέρη και ισχύει άμεσα σε κάθε Κράτος μέλος.

Έγινε στο Λουξεμβούργο, στις 26 Οκτωβρίου 1967.

Για το Συμβούλιο

Ο Πρόεδρος

H. HOECHERL

(1) ΕΕ αριθ. 172 της 30.9.1966, σ. 3025/66.

(2) ΕΕ αριθ. 197 της 29.10.1966, σ. 3393/66.

(3) ΕΕ αριθ. 125 της 26.6.1967, σ. 2461/67.
Απόφαση-πλαίσιο του Συμβουλίου

της 6ης Δεκεμβρίου 2001

για τροποποίηση της απόφασης-πλαίσιο 2000/383/ΔΕΥ για την ενίσχυση της προστασίας από την παραχάραξη εν όψει της εισαγωγής του ευρώ με την επιβολή ποινών και άλλων κυρώσεων

(2001/888/ΔΕΥ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την Ευρωπαϊκή Ένωση, και ιδίως το άρθρο 31 στοιχείο ε) και το άρθρο 34 παράγραφος 2 στοιχείο β),

την πρωτοβουλία του Βασιλείου της Σουηδίας(1),

τη γνώμη του Ευρωπαϊκού Κοινοβουλίου,

Εκτιμώντας τα ακόλουθα:

(1) Στις 29 Μαΐου 2000, το Συμβούλιο εξέδωσε την απόφαση-πλαίσιο 2000/383/ΔΕΥ για την ενίσχυση της προστασίας από την παραχάραξη εν όψει της εισαγωγής του ευρώ με την επιβολή ποινών και άλλων κυρώσεων(2).

(2) Τα μέτρα που προβλέπονται στην απόφαση-πλαίσιο 2000/383/ΔΕΥ θα πρέπει να συμπληρωθούν από μία διάταξη σχετικά με την υποτροπή όσον αφορά τις αξιόποινες πράξεις που αναφέρονται στην εν λόγω απόφαση-πλαίσιο,

ΑΠΟΦΑΣΙΖΕΙ:

Άρθρο 1

Μετά το άρθρο 9 της απόφασης-πλαίσιο 2000/383/ΔΕΥ παρεμβάλλεται το ακόλουθο άρθρο: "Άρθρο 9α

Υποτροπή

Κάθε κράτος μέλος αποδέχεται την αρχή της υποτροπής υπό τις προϋποθέσεις που ισχύουν βάσει της εθνικής του νομοθεσίας και αναγνωρίζει, υπό τις ίδιες προϋποθέσεις, ότι προαπαιτούμενο της υποτροπής είναι η ύπαρξη τελεσίδικων καταδικαστικών αποφάσεων οι οποίες έχουν απαγγελθεί σε άλλο κράτος μέλος για μία από τις αξιόποινες πράξεις των άρθρων 3 έως 5 της παρούσας απόφασης-πλαίσιο ή για μία από τις αξιόποινες πράξεις του άρθρου 3 της σύμβασης της Γενεύης, ανεξαρτήτως του παραχαραχθέντος νομίσματος."

Άρθρο 2

Εφαρμογή

1. Τα κράτη μέλη λαμβάνουν τα απαραίτητα μέτρα για να συμμορφωθούν με την παρούσα απόφαση-πλαίσιο έως τις 31 Δεκεμβρίου 2002.

2. Έως τις 31 Δεκεμβρίου 2002 τα κράτη μέλη διαβιβάζουν στην Γενική Γραμματεία του Συμβουλίου, στην Επιτροπή και στην Ευρωπαϊκή Κεντρική Τράπεζα το κείμενο των διατάξεων με τις οποίες μεταφέρονται στο εθνικό τους δίκαιο οι υποχρεώσεις τους βάσει της παρούσας απόφασης-πλαίσιο.

Άρθρο 3

Έναρξη ισχύος

Η παρούσα απόφαση-πλαίσιο αρχίζει να ισχύει την ημέρα της δημοσίευσής της στην Επίσημη Εφημερίδα.

Βρυξέλλες, 6 Δεκεμβρίου 2001.

Για το Συμβούλιο

Ο Πρόεδρος

M. Verwilghen

(1) ΕΕ C 225 της 10.8.2001, σ. 9.

(2) ΕΕ L 140 της 14.6.2000, σ. 1.
ΠΡΑΞΗ ΤΟΥ ΣΥΜΒΟΥΛΙΟΥ της 12ης Μαρτίου 1999 για την κατάρτιση, με βάση το άρθρο Κ.3 της συνθήκης για την Ευρωπαϊκή Ένωση, του πρωτοκόλλου σχετικά με το πεδίο εφαρμογής της νομιμοποίησης εσόδων από παράνομες δραστηριότητες στη σύμβαση σχετικά με τη χρήση της πληροφορικής στον τελωνειακό τομέα καθώς και σχετικά με την προσθήκη του αριθμού καταχώρησης των μέσων μεταφοράς στη σύμβαση (1999/C 91/01)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη τη συνθήκη για την Ευρωπαϊκή Ένωση, και ιδίως το άρθρο Κ.3 παράγραφος 2 στοιχείο γ),

ΕΚΤΙΜΩΝΤΑΣ ότι, για λόγους ομοιομορφίας των ισχυουσών πράξεων στον τομέα της τελωνειακής συνεργασίας και προκειμένου να ενισχυθεί η καταπολέμηση του οργανωμένου εγκλήματος, είναι απαραίτητο να διευρυνθεί το πεδίο εφαρμογής της νομιμοποίησης εσόδων από παράνομες δραστηριότητες και να συμπεριληφθεί η κατηγορία «αριθμός καταχώρησης των μέσων μεταφοράς» στις κατηγορίες δεδομένων,

ΕΧΟΝΤΑΣ ΑΠΟΦΑΣΙΣΕΙ ότι καταρτίζεται το πρωτόκολλο, το κείμενο του οποίου περιέχεται στο παράρτημα και το οποίο υπεγράφη σήμερα από τους αντιπροσώπους των κυβερνήσεων των κρατών μελών της Ένωσης,

ΣΥΝΙΣΤΑ

την αποδοχή του από τα κράτη μέλη σύμφωνα με τους οικείους συνταγματικούς τους κανόνες,

Βρυξέλλες, 12 Μαρτίου 1999.

Για το Συμβούλιο

Ο Πρόεδρος

O. SCHILY
ΚΟΙΝΗ ΔΡΑΣΗ της 16ης Δεκεμβρίου 1996 που θεσπίζεται από το Συμβούλιο βάσει του άρθρου Κ.3 της συνθήκης για την Ευρωπαϊκή Ένωση σχετικά με την επέκταση της εντολής που δόθηκε στη Μονάδα Ναρκωτικών της Europol (96/748/ΔΕΥ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη τη συνθήκη για την Ευρωπαϊκή Ένωση, και ιδίως το άρθρο Κ.3 παράγραφος 2 στοιχείο β),

Υπενθυμίζοντας την κοινή δράση, της 10ης Μαρτίου 1995, που θεσπίστηκε από το Συμβούλιο βάσει του άρθρου Κ.3 της συνθήκης για την Ευρωπαϊκή Ένωση σχετικά με την Μονάδα Ναρκωτικών της Europol (1) διά της οποίας ανετέθη στη Μονάδα Ναρκωτικών της Europol η διεξαγωγή ορισμένων δραστηριοτήτων, προκειμένου να βοηθηθούν τα κράτη μέλη στην καταπολέμηση ορισμένων μορφών διεθνούς εγκλήματος 7

Υπενθυμίζοντας την πράξη του Συμβουλίου της 26ης Ιουλίου 1995 (2) η οποία περιέχει το κείμενο της σύμβασης Europol και η οποία υπεγράφη από τους αντιπροσώπους των κυβερνήσεων όλων των κρατών μελών της Ευρωπαϊκής Ένωσης 7

Υπενθυμίζοντας ότι η Σύμβαση, η οποία θα τεθεί σε ισχύ αφού εγκριθεί από όλα τα κράτη μέλη, θα δίδει στην Europol εντολή ευρύτερη από αυτήν που διαθέτει η Μονάδα Ναρκωτικών της Europol, καλύπτουσα και άλλες μορφές διεθνούς εγκλήματος, συμπεριλαμβανομένης της εμπορίας ανθρώπινων όντων 7

Έχοντας κατά νου την επιθυμία που εξέφρασε το Ευρωπαϊκό Κοινοβούλιο στα ψηφίσματά της 19ης Σεπτεμβρίου 1996, όπου τονίζει τη σημασία της καταπολέμησης της εμπορίας ανθρώπινων όντων και ζητά να δοθεί στη Μονάδα Ναρκωτικών της Europol ένας ρόλος στον τομέα αυτόν 7

Γνωρίζοντας τα συμπεράσματα που εγκρίθηκαν από τη διάσκεψη της Βιέννης για την εμπορία γυναικών, η οποία συνεκλήθη από την Ευρωπαϊκή Επιτροπή και την αυστριακή κυβέρνηση τον Ιούνιο 1996 7

Γνωρίζοντας τα συμπεράσματα που εγκρίθηκαν από την παγκόσμια διάσκεψη της Στοκχόλμης για την εμπορική και σεξουαλική εκμετάλλευση των παιδιών, που πραγματοποιήθηκε από τις 26 έως τις 31 Αυγούστου 1996 7

Συμφωνόντας να επεκταθεί η εντολή της Μονάδας Ναρκωτικών της Europol ώστε να περιλάβει την εμπορία ανθρώπινων όντων,

ΘΕΣΠΙΖΕΙ ΤΗΝ ΠΑΡΟΥΣΑ ΚΟΙΝΗ ΔΡΑΣΗ:

Άρθρο 1

Το άρθρο 2 παράγραφος 2 της κοινής δράσης της 10ης Μαρτίου 1995 αντικαθίσταται ως εξής:

«2. Η μονάδα λειτουργεί ως μη επιχειρησιακή ομάδα η οποία ασχολείται με την ανταλλαγή και την ανάλυση στοιχείων και πληροφοριών, που αφορούν, εφόσον καλύπτουν δύο ή περισσότερα κράτη μέλη:

α) το λαθρεμπόριο ναρκωτικών 7

β) το λαθρεμπόριο ραδιενεργών και πυρηνικών υλών 7

γ) την εγκληματικότητα περί τα κυκλώματα λαθρομετανάστευσης 7

δ) την εμπορία ανθρώπινων όντων 7

ε) το λαθρεμπόριο οχημάτων,

καθώς και τις οικείες εγκληματικές οργανώσεις και τις παρεπόμενες δραστηριότητες νομιμοποίησης παράνομων προσόδων.

Για τους σκοπούς αυτής της κοινής δράσης, η εμπορία ανθρώπινων όντων ορίζεται στη σύμβαση της Europol.»

Άρθρο 2

Η κοινή δράση αρχίζει να ισχύει την ημέρα της δημοσίευσής της στην Επίσημη Εφημερίδα.

Βρυξέλλες, 16 Δεκεμβρίου 1996.

Για το Συμβούλιο

Ο Πρόεδρος

M. D. HIGGINS

(1) ΕΕ αριθ. L 62 της 20. 3. 1995, σ. 1.

(2) ΕΕ αριθ. C 316 της 27. 11. 1995, σ. 1.
95/401/ΔΕΥ: Κοινή δράση της 25ης Σεπτεμβρίου 1995 η οποία θεσπίστηκε από το Συμβούλιο βάσει του άρθρου Κ.3 της συνθήκης για την Ευρωπαϊκή Ένωση, σχετικά με τις δράσεις εφαρμογής του άρθρου Κ.1 της συνθήκης



Επίσημη Εφημερίδα αριθ. L 238 της 06/10/1995 σ. 0001 - 0001



ΚΟΙΝΗ ΔΡΑΣΗ της 25ης Σεπτεμβρίου 1995 η οποία θεσπίστηκε από το Συμβούλιο βάσει του άρθρου Κ.3 της συνθήκης για την Ευρωπαϊκή Ένωση, σχετικά με τις δράσεις εφαρμογής του άρθρου Κ.1 της συνθήκης (95/401/ΔΕΥ) ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη τη συνθήκη για την Ευρωπαϊκή Ένωση, και ιδίως το άρθρο Κ.3 παράγραφος 2 στοιχείο β), ΕΞΕΔΩΣΕ ΤΗΝ ΠΑΡΟΥΣΑ ΚΟΙΝΗ ΔΡΑΣΗ: Άρθρο 1 Για την πραγμάτωση των στόχων του άρθρου Κ1 της συνθήκης, η Ένωση διεξάγει δράσεις κατάρτισης, συλλογής και ανταλλαγής πληροφοριών και εμπειριών, σεμινάρια, μελέτες, δημοσιεύσεις, καθώς και άλλες επιχειρησιακές δράσεις υποστήριξης των δραστηριοτήτων συνεργασίας. Άρθρο 2 Οι αποφάσεις σχετικά με τη χρηματοδότηση των δράσεων που αναφέρονται στο άρθρο 1 λαμβάνονται σύμφωνα με το άρθρο Κ.8 παράγραφος 2 της συνθήκης. Άρθρο 3 Η παρούσα κοινή δράση αρχίζει να ισχύει την ημέρα της έκδοσής της. Βρυξέλλες, 25 Σεπτεμβρίου 1995 Για το Συμβούλιο Ο Πρόεδρος J. A. BELLOCH JULBE
Κοινή στρατηγική 2003/897/ΚΕΠΠΑ του Ευρωπαϊκού Συμβουλίου

της 12ης Δεκεμβρίου 2003

για τροποποίηση της κοινής στρατηγικής 1999/877/ΚΕΠΠΑ για την Ουκρανία, όσον αφορά την παράταση της περιόδου εφαρμογής της

ΤΟ ΕΥΡΩΠΑΪΚΟ ΣΥΜΒΟΥΛΙΟ,

Έχοντας υπόψη:

τη συνθήκη για την Ευρωπαϊκή Ένωση, και ιδίως το άρθρο 13 παράγραφος 2,

τη σύσταση του Συμβουλίου,

Εκτιμώντας τα ακόλουθα:

(1) Η κοινή στρατηγική 1999/877/ΚΕΠΠΑ της Ευρωπαϊκής Ένωσης, της 11ης Δεκεμβρίου 1999, για την Ουκρανία(1) λήγει στις 23 Δεκεμβρίου 2003.

(2) Κρίνεται αναγκαία η τροποποίηση της κοινής στρατηγικής 1999/877/ΚΕΠΠΑ προκειμένου να παραταθεί η περίοδος εφαρμογής της,

ΥΙΟΘΕΤΕΙ ΤΗΝ ΠΑΡΟΥΣΑ ΚΟΙΝΗ ΣΤΡΑΤΗΓΙΚΗ:

Άρθρο μόνο

Στο μέρος IV της κοινής στρατηγικής 1999/877/ΚΕΠΠΑ, το πρώτο σημείο "Διάρκεια" αντικαθίσταται από το ακόλουθο κείμενο:

"67. Η παρούσα κοινή στρατηγική ισχύει μέχρι τις 23 Δεκεμβρίου 2004. Μπορεί να παραταθεί, να αναθεωρηθεί και, αν χρειασθεί, να αναπροσαρμοσθεί από το Ευρωπαϊκό Συμβούλιο κατόπιν συστάσεως του Συμβουλίου."

Η παρούσα κοινή στρατηγική δημοσιεύεται στην Επίσημη Εφημερίδα της Ευρωπαϊκής Ένωσης.

Βρυξέλλες, 12 Δεκεμβρίου 2003.

Για το Ευρωπαϊκό Συμβούλιο

Ο Πρόεδρος

S. Berlusconi

(1) ΕΕ L 331 της 23.12.1999, σ. 1.
Κοινή δράση του Συμβουλίου

της 11ης Μαρτίου 2002

σχετικά με τον διορισμό ειδικού εκπροσώπου της ΕΕ στη Βοσνία-Ερζεγοβίνη

(2002/211/ΚΕΠΠΑ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την Ευρωπαϊκή Ένωση, και ιδίως το άρθρο 14 και το άρθρο 18, παράγραφος 5,

Εκτιμώντας τα ακόλουθα:

(1) Στις 18 Φεβρουαρίου 2002, το Συμβούλιο εξέφρασε τη βούλησή του να ορίσει τον επόμενο ύπατο εκπρόσωπο στη Βοσνία-Ερζεγοβίνη ως ειδικό εκπρόσωπο της ΕΕ στη Βοσνία-Ερζεγοβίνη. Με τον τρόπο αυτό, η ΕΕ έστειλε σαφές μήνυμα ότι το μέλλον της Βοσνίας-Ερζεγοβίνης έγκειται στην ένταξή της στις ευρωπαϊκές δομές, βάσει της διαδικασίας σταθεροποίησης και σύνδεσης.

(2) Στις 28 Φεβρουαρίου 2002, η διοικούσα επιτροπή του συμβουλίου για την εφαρμογή της ειρήνης σημείωσε την πρόθεση της ΕΕ να διορίσει τον επόμενο ύπατο εκπρόσωπο ως ειδικό εκπρόσωπο της ΕΕ στη Βοσνία-Ερζεγοβίνη.

(3) Στις 11 Μαρτίου 2002, το Συμβούλιο υιοθέτησε την κοινή δράση 2002/210/ΚΕΠΠΑ σχετικά με την Αστυνομική Αποστολή της Ευρωπαϊκής Ένωσης(1), το άρθρο 6 της οποίας ορίζει ότι το Συμβούλιο θα πρέπει να διορίσει ειδικό εκπρόσωπο της ΕΕ στη Βοσνία-Ερζεγοβίνη,

ΥΙΟΘΕΤΕΙ ΤΗΝ ΠΑΡΟΥΣΑ ΚΟΙΝΗ ΔΡΑΣΗ:

Άρθρο 1

Ο Λόρδος Ashdown διορίζεται Ειδικός Εκπρόσωπος της Ευρωπαϊκής Ένωσης (ΕΕΕΕ) στη Βοσνία-Ερζεγοβίνη.

Άρθρο 2

1. Ο ρόλος του ΕΕΕΕ δεν θίγει κατ' ουδένα τρόπο την εντολή του ύπατου εκπρόσωπου στη Βοσνία-Ερζεγοβίνη, συμπεριλαμβανομένου του συντονιστικού του ρόλου, όσον αφορά τις δραστηριότητες όλων των μη στρατιωτικών οργανώσεων και φορέων, που καθορίζονται στην ειρηνευτική συμφωνία Ντέιτον/Παρισίων και στα επακόλουθα συμπεράσματα και δηλώσεις του Συμβουλίου για την εφαρμογή της ειρήνης.

2. Διατηρεί την εποπτεία όλου του φάσματος δραστηριοτήτων στον τομέα του κράτους δικαίου και στο πλαίσιο αυτό συμβουλεύει τον Γενικό Γραμματέα/Ύπατο Εκπρόσωπο (ΓΓ/ΥΕ) και την Επιτροπή, σε περίπτωση ανάγκης.

3. Ως μέρος των ευρύτερων αρμοδιοτήτων του, ο ΕΕΕΕ έχει εξουσία να δίδει κατευθύνσεις, σε περίπτωση ανάγκης, στον Αρχηγό Αποστολής/Αστυνομικό Επίτροπο της Αστυνομικής Αποστολής της ΕΕ.

Άρθρο 3

Ο ΕΕΕΕ υποβάλει αναφορά στο Συμβούλιο μέσω του ΓΓ/ΥΕ.

Άρθρο 4

Η παρούσα κοινή δράση αρχίζει να ισχύει στις 3 Ιουνίου 2002.

Άρθρο 5

Η παρούσα κοινή δράση δημοσιεύεται στην Επίσημη Εφημερίδα.

Βρυξέλλες, 11 Μαρτίου 2002.

Για το Συμβούλιο

Ο Πρόεδρος

J. Piqué i Camps

(1) Βλέπε σελίδα 1 της παρούσας Επίσημης Εφημερίδας.
Κοινή θέση του Συμβουλίου

της 26ης Φεβρουαρίου 2001

για την τροποποίηση της κοινής θέσης 2000/696/ΚΕΠΠΑ σχετικά με τη διατήρηση ειδικών περιοριστικών μέτρων κατά του κ. Σ. Μιλόσεβιτς και των συνδεομένων με αυτόν προσώπων και για την κατάργηση της κοινής θέσης 98/725/ΚΕΠΠΑ

(2001/155/ΚΕΠΠΑ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη την συνθήκη για την Ευρωπαϊκή Ένωση, και ιδίως το άρθρο 15,

Εκτιμώντας τα ακόλουθα:

(1) Με την κοινή θέση 2000/696/ΚΕΠΠΑ(1), διατηρούνται ειδικά περιοριστικά μέτρα κατά του πρώην προέδρου της Ομοσπονδιακής Δημοκρατίας της Γιουγκοσλαβίας (ΟΔΓ) κ. Σλόβονταν Μιλόσεβιτς και των συνδεομένων με αυτόν προσώπων ενώ αίρονται όλες οι λοιπές κυρώσεις εναντίον της ΟΔΓ οι οποίες έχουν επιβληθεί από το 1998.

(2) Στα συμπεράσματά του της 22ας Ιανουαρίου 2001, το Συμβούλιο εξέφρασε ικανοποίηση για τον ελεύθερο και δίκαιο τρόπο διεξαγωγής των βουλευτικών εκλογών στη Σερβία τον Δεκέμβριο. Τα αποτελέσματά τους επιβεβαιώνουν την σταθερή απόφαση του σερβικού λαού να συνεχίσει την εδραίωση της δημοκρατίας στη χώρα του.

(3) Επομένως, τα περιοριστικά μέτρα θα πρέπει να περιορισθούν στον πρώην πρόεδρο της ΟΔΓ κ. Σλόβονταν Μιλόσεβιτς, την οικογένειά του και τα πρόσωπα κατά των οποίων έχει απαγγείλει κατηγορίες το Διεθνές Ποινικό Δικαστήριο για την πρώην Γιουγκοσλαβία ("ICTY").

(4) Η κοινή θέση 2000/696/ΚΕΠΠΑ θα πρέπει να τροποποιηθεί αναλόγως.

(5) Θα πρέπει να καταργηθεί η κοινή θέση 98/725/ΚΕΠΠΑ, της 14ης Δεκεμβρίου 1998, για τη λήψη περιοριστικών μέτρων κατά προσώπων στην Ομοσπονδιακή Δημοκρατία της Γιουγκοσλαβίας που ενεργούν κατά των ανεξάρτητων μέσων ενημέρωσης(2),

ΕΞΕΔΩΣΕ ΤΗΝ ΠΑΡΟΥΣΑ ΚΟΙΝΗ ΘΕΣΗ:

Άρθρο 1

Η κοινή θέση 2000/696/ΚΕΠΠΑ τροποποιείται ως εξής:

1. Το άρθρο 1 αντικαθίσταται από το ακόλουθο κείμενο:

"Άρθρο 1

1. Η απαγόρευση χορήγησης θεώρησης, περί της οποίας το άρθρο 4 της κοινής θέσης 98/240/ΚΕΠΠΑ και το άρθρο 1 της κοινής θέσης 1999/318/ΚΕΠΠΑ, ισχύει μόνον για τον πρώην πρόεδρο της Ομοσπονδιακής Δημοκρατίας της Γιουγκοσλαβίας (ΟΔΓ) κ. Σλόβονταν Μιλόσεβιτς, την οικογένειά του και τα διαμένοντα στην ΟΔΓ πρόσωπα, κατά των οποίων έχει απαγγείλει κατηγορίες το ICTY, τα οποία αναγράφονται στο παράρτημα.

2. Μπορούν να υπάρξουν απαλλαγές στις περιπτώσεις όπου η έκδοση θεώρησης είναι αναγκαία ώστε ο κατηγορούμενος να εμφανισθεί ενώπιον του ICTY.

3. Ο κατάλογος των προσώπων που αναγράφονται στο παράρτημα, ενημερώνεται με εκτελεστική απόφαση του Συμβουλίου."

2. Το παράρτημα αντικαθίσταται από το ακόλουθο κείμενο:

"ΠΑΡΑΡΤΗΜΑ

>ΘΕΣΗ ΠΙΝΑΚΑ>".

Άρθρο 2

Η κοινή θέση 98/725/ΚΕΠΠΑ καταργείται.

Άρθρο 3

Η παρούσα κοινή θέση παράγει αποτελέσματα από την ημέρα που υιοθετείται.

Άρθρο 4

Η παρούσα κοινή θέση δημοσιεύεται στην Επίσημη Εφημερίδα.

Βρυξέλλες, 26 Φεβρουαρίου 2001.

Για το Συμβούλιο

Ο Πρόεδρος

A. Lindh

(1) ΕΕ L 287 της 14.11.2000, σ. 1.

(2) ΕΕ L 345 της 19.12.1998, σελ. 1· κοινή θέση που τροποποιήθηκε από την κοινή θέση 2000/696/ΚΕΠΠΑ.
Κοινή θέση του Συμβουλίου

της 20ής Ιουλίου 2000

για την χρονικώς περιορισμένη αναστολή του άρθρου 4 της κοινής θέσης 1999/318/ΚΕΠΠΑ σχετικά με τη λήψη πρόσθετων περιοριστικών μέτρων κατά της Ομοσπονδιακής Δημοκρατίας της Γιουγκοσλαβίας και για την κατάργηση της κοινής θέσης 2000/176/ΚΕΠΠΑ

(2000/454/ΚΕΠΠΑ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Ένωσης, και ιδίως το άρθρο 15,

Εκτιμώντας τα εξής:

(1) Στην κοινή θέση 2000/176/ΚΕΠΠΑ(1) το Συμβούλιο αποφάσισε να αναστείλει την εφαρμογή του άρθρου 4 της κοινής θέσης 1999/318/ΚΕΠΠΑ(2) για περίοδο έξι μηνών.

(2) Στα συμπεράσματά του της 10ης Ιουλίου 2000, το Συμβούλιο συμφώνησε, στο πλαίσιο της υποστήριξης της γιουγκοσλαβικής κοινωνίας, να παρατείνει την αναστολή απαγόρευσης πτήσεων μέχρι τις 31 Μαρτίου 2001.

(3) Κατά συνέπεια, θα πρέπει να παραταθεί η αναστολή της εφαρμογής του άρθρου 4 της κοινής θέσης 1999/318/ΚΕΠΠΑ και να καταργηθεί η κοινή θέση 2000/176/ΚΕΠΠΑ.

(4) Προκειμένου να εφαρμοσθούν πλήρως τα μέτρα που συνεπάγεται η αναστολή, είναι απαραίτητη δράση σε κοινοτικό επίπεδο,

ΥΙΟΘΕΤΗΣΕ ΤΗΝ ΠΑΡΟΥΣΑ ΚΟΙΝΗ ΘΕΣΗ:

Άρθρο 1

Το άρθρο 4 της κοινής θέσης 1999/318/ΚΕΠΠΑ αναστέλλεται έως τις 31 Μαρτίου 2001.

Άρθρο 2

Η αναστολή που προβλέπεται στο άρθρο 1 τελεί υπό διαρκή επανεξέταση.

Άρθρο 3

Η κοινή θέση 2000/176/ΚΕΠΠΑ καταργείται.

Άρθρο 4

Η παρούσα κοινή θέση αρχίζει να ισχύει την ημέρα της υιοθέτησής της.

Άρθρο 5

Η παρούσα κοινή θέση δημοσιεύεται στην Επίσημη Εφημερίδα.

Βρυξέλλες, 20 Ιουλίου 2000.

Για το Συμβούλιο

Ο Πρόεδρος

F. Parly

(1) ΕΕ L 56 της 1.3.2000, σ. 1.

(2) ΕΕ L 123 της 13.5.1999, σ. 1.